2016. gada 2. augustā Rīkojums Nr. 427

Rīgā (prot. Nr. 38  17. §)

**Par valsts budžeta programmas 44.00.00 "Līdzekļi aviācijas drošības pasākumu nodrošināšanai" līdzekļu izlietojumu**

1. Saskaņā ar likuma "Par aviāciju" 27. panta piekto daļu noteikt, ka 2016. gadā valsts budžeta programmas 44.00.00 "Līdzekļi aviācijas drošības pasākumu nodrošināšanai" līdzekļi 59 945 *euro* apmērā tiek izlietoti:

1.1. lai sabiedrība ar ierobežotu atbildību "Ventspils lidosta" valsts nozīmes civilās aviācijas lidlaukā veiktu šādus aviācijas drošības pasākumus, kas nepieciešami sabiedriski svarīgu funkciju nodrošināšanai, un segtu ar tiem saistītos izdevumus 17117 *euro* apmērā:

1.1.1. aviācijas drošības personāla uzturēšana;

1.1.2. rentgena iekārtu apdrošināšana;

1.2. lai valsts akciju sabiedrība "Starptautiskā lidosta "Rīga"" segtu izdevumus saistībā ar valsts nozīmes civilās aviācijas lidlaukam "Rīga" bagāžas drošības pārbaudei nepieciešamā rentgena iegādi 42 828 *euro* apmērā.

2. Atļaut valsts akciju sabiedrībai "Starptautiskā lidosta "Rīga"" no valsts budžeta programmas 44.00.00 "Līdzekļi aviācijas drošības pasākumu nodrošināšanai" 2014. gadā saņemtos, bet iepirkuma rezultātā ietaupītos un neizlietotos līdzekļus 11 882,30 *euro* apmērā papildus novirzīt šā rīkojuma 1.2. apakšpunktā minētā rentgena iegādei.

3. Satiksmes ministrijai uzraudzīt, lai minētie līdzekļi tiek izmantoti paredzētajam mērķim.

4. Atzīt par spēku zaudējušu Ministru kabineta 2016. gada 29. janvāra rīkojumu Nr. 108 "Par valsts budžeta programmas 44.00.00 "Līdzekļi aviācijas drošības pasākumu nodrošināšanai" līdzekļu izlietojumu" (Latvijas Vēstnesis, 2016, 21. nr.).

Ministru prezidents Māris Kučinskis

Satiksmes ministrs Uldis Augulis